71. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 380 της 10/20 Απρ. 1981 (ΦΕΚ Α' 103) Περί μεταφοράς θέσεων Κλάδου ΜΕ2 Δακτυλογράφων εις τον Κλάδον ΜΕ1 Διοικητικόν του Ταμείου Συντάξεων Μηχανικών και Εργοληπτών Δημοσίων Έργων. Έχοντες υπ’ όψιν: 1.Τας διατάξες του άρθρ. 12 του Νόμ. 1096/80 (ΦΕΚ 281 τ.Α') "περί ρυθμίσεως θεμάτων ιατρών του Ιδρύματος Κοινωνικών Ασφαλίσεων και άλλων τινών διατάξεων". 2.Την υπ’ αριθ. Δ.2652/66/80 (ΦΕΚ 497/80 τ.Β') κοινήν απόφασιν του Πρωθυπουργού και Υπουργού Οικονομικών "περί αναθέσεως αρμοδιοτήτων εις τους Υφυπουργούς Οικονομικών". 3.Την γνώμην του Διοικητικού Συμβουλίου του Ταμείου Συντάξεων Μηχανικών και Εργοληπτών Δημοσίων Έργων διατυπωθείσαν κατά την υπ’ αριθ. 3335/15.10.80 συνεδρίασιν αυτού. 4.Την υπ’ αριθ. 193/1981 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Κοινωνικών Υπηρεσιών και Υφυπουργού Οικονομικών, αποφασίζομεν: Άρθρον μόνον.-Εκ των προβλεπομένων, εις το άρθρ. 10 του υπ’ αριθ. 1096/18.11.77 Π.Δ/τος (ΦΕΚ 396/1977 τ.Α') "περί του Οργανισμού του Ταμείου Συντάξεων Μηχανικών και Εργοληπτών Δημοσίων Έργων, θέσεων του Κλάδου ΜΕ2 Δακτυλογράφων μεταφέρονται 2 θέσεις εις τον Κλάδον ΜΕ1 Διοικητικόν. 2.Κατά την πρώτην εφαρμογήν του παρόντος αι δια τούτου μεταφερόμεναι θέσεις πληρούνται δια τον, συμφώνως προς τας διατάξεις του άρθρ. 10 του Νόμ. 1066/80, διορισμόν των παρά τω Ταμείω υπηρετούντων επί συμβάσει εργασίας ιδιωτικού δικαίου υπαλλήλων, καταργουμένων των επί συμβάσει εργασίας ιδιωτικού δικαίου θέσεων, αίτινες κατέχονται υπό των μονιμοποιουμένων άμα τη μονιμοποιήσει των. 